Petrolpryse vir Januarie aangekondigArgieffoto Die departement van energie het Donderdag die petrolpryse vir Januarie 2017 aangekondig. Die prys van 93-oktaan styg met 50c per liter en 95-oktaan met 48c per liter. Die stygings tree Woensdag, 4 Januarie in werking. Die prys van diesel styg met 39c per liter en paraffien met 43c per liter. LP Gas styg met R1.06 per kg. Die departement skryf die verhoging tot aan ŉ toename in internasionale petrolpryse en wisselkoers-fluktuasies. Maroela Media het vroeër berig die Automobiel-Assosiasie van Suid-Afrika (AA) verwag ŉ reeks petrolverhogings in 2017, waarvan die eerste in Januarie sal plaasvind.